**ZAPISNIK SJEDNICE ŠKOLSKOG ODBORA**

 Zapisnik sa 15. sjednice Školskog odbora OŠ Vjekoslava Kaleba Tisno, održane 30. siječnja 2015. godine u 14.30. sati u uredu ravnateljice OŠ Vjekoslava Kaleba.

 Sjednici su nazočni: Kristijan Jareb, predsjednik; Maja Klarin, Martina Fantov i Silvio Šoda, članovi; Slavka Plenča, ravnateljica.

Za zapisničara je postavljen Silvio Šoda.

 Nenazočni su: Miro Torić, Jana Ukas i Antonija Modrušan.

 Predsjednik Školskog Odbora Kristijan Jareb je otvorio sjednicu pozdravio sve nazočne i utvrdio da postoji pravovaljana većina za održavanje sjednice i glasovanje o pojedinim točkama.

 Predložen je i usvojen slijedeći:

 **DNEVNI RED:**

1. Usvajanje zapisnika sa 14. sjednice,
2. Rješavanje natječaja za učitelj/ica matematike - na određeno puno radno vrijeme (40 sati tjedno), 1 izvršitelj/ica
3. Rješavanje natječaja za učitelj/ica engleskog jezika - na određeno puno radno vrijeme (40 sati tjedno), 1 izvršitelj/ica
4. Rješavanje natječaja za učitelj/ica solfeggia - na neodređeno nepuno radno vrijeme (11 sati tjedno), 1 izvršitelj/ica
5. Rješavanje natječaja za voditelja/ica računovodstva - na određeno puno radno vrijeme (40 sati tjedno) – stručno osposobljavanje za rad bez zasnivanja radnog odnosa, 1 izvršitelj/ica
6. Rješavanje natječaja za učitelj/ica hrvatskog jezika na određeno puno radno vrijeme (40 sati tjedno) – stručno osposobljavanje za rad bez zasnivanja radnog odnosa, 1 izvršitelj/ica
7. Razno

*Ad.1.* Na zapisnik sa 13. sjednice Školskog odbora nitko od nazočnih članova nije imao primjedbe te je zapisnik jednoglasno usvojen.

*Ad.2.* Na natječaj za učitelja matematike prijavilo se sedam kandidata i to:

1. Zeljak Franka, diplomirana ekonomistica za menadžment u turizmu, iz Šibenika
2. Marko Papak, diplomirani ekonomist za informatički menadžment, iz Šibenika
3. Daniel Berović, diplomirani inženjer elektrotehnike, iz Šibenika
4. Ana Brković, diplomirana ekonomistica, iz Banjevaca
5. Branko Ćulibrk, diplomirani inženjer poljoprivrede, iz Matijevića
6. Cvjetković Dušanka, diplomirana inženjerka kemijske tehnologije, iz Knina
7. Nena Burica, diplomirana ekonomistica za menadžment u turizmu, iz Šibenika

Nitko od kandidata prijavljenih na natječaj ne zadovoljava uvjete za učitelja matematike, a gosp. Branko Ćulibrk i gđa. Cvjetković Dušanka su svoje zamolbe poslali na e-mail adresu škole, uz nepotpunu dokumentaciju te njihove zamolbe nisu ni razmatrane. Ravnateljica je Školskom odboru predložila Nenu Buricu koja, uz kandidatkinju Anu Brković, jedina ima položeno dopunsko pedagoško-psihološko, didaktičko i metodičko obrazovanje. Školski odbor je jednoglasno prihvatio prijedlog ravnateljice.

*Ad.3.* Na raspisani natječaj za učitelja engleskog jezika prijavilo se pet kandidata i to:

1. Marina Širić Jurin, profesor engleskog jezika i književnosti i profesor sociologije, iz Primoštena
2. Dolores Torić-Jadrin, magistra edukacije engleskog jezika i književnosti i magistra talijanske filologije, iz Biograda n/m
3. Bojan Lazinica, magistar arheologije i magistar engleskog jezika i književnosti, iz Šibenika
4. Iva Juričev-Martinčev, magistra edukacije engleskog jezika i književnosti i magistra talijanske filologije, iz Vodica
5. Vesna Godinović, profesor francuskog jezika i književnosti i profesor engleskog jezika i književnosti, iz Splita

Svi prijavljeni kandidati zadovoljavaju uvjete natječaja, a ravnateljica predlaže Ivu Juričev-Martinčev, koju je Školski odbor jednoglasno prihvatio.

*Ad.4.* Na natječaj za učitelja solfeggia prijavio se samo jedan kandidat, i to:

1. Korana Terze, profesor glazbene kulture, iz Splita

Prijavljeni kandidat zadovoljava uvjete natječaja, te ravnateljica predlaže Školskom odboru Koranu Terze za zasnivanje radnog odnosa na neodređeno vrijeme. Školski odbor je jednoglasno prihvatio prijedlog ravnateljice.

*Ad.5.* Na natječaj za stručno osposobljavanje bez zasnivanja radnog odnosa za radno mjesto voditelja računovodstva prijavilo se šest kandidata, i to:

1. Ines Lovreškov, magistra ekonomije, iz Jezera
2. Eni Crvelin, magistra ekonomije, iz Tisnoga
3. Josip Stegić, magistar ekonomije, iz Tisnoga
4. Marko Obratov, magistar ekonomije, iz Tisnoga
5. Vesna Zeljak, stručna specijalistica menadžmenta, iz Šibenika
6. Hana Imširović, stručna specijalistica menadžmenta, iz Žaborića

Ravnateljica je Školskom odboru predložila Vesnu Zeljak, a Školski odbor je sa tri glasa protiv i jednim suzdržanim odbio prijedlog ravnateljice. S obzirom da nije bilo drugih predloženih kandidata odlukom Školskog odbora natječaj se poništava.

*Ad.6.* Na natječaj za stručno osposobljavanje bez zasnivanja radnog odnosa za radno mjesto učitelja hrvatskog jezika prijavilo su se tri kandidata, i to:

1. Ana Jerkov, profesorica hrvatskog jezika i književnosti i profesorica povijesti, iz Lukorana
2. Katarina Lozo, magistra edukacije hrvatskog jezika i književnosti i magistra edukacije filozofije, iz Splita
3. Jelena Lokas, magistra hrvatskog jezika i književnosti, iz Zatona

Kandidatkinja Ana Jerkov je uz prijavu na natječaj priložila i potvrdu o položenom stručnom ispitu za nastavnika hrvatskog jezika iz čega je razvidno da ima minimalno godinu dana radnog iskustva na poslovima učitelja hrvatskog jezika, te kao takva ne zadovoljava uvjete natječaja, pa njezina molba nije ni razmatrana, ostala dva kandidata zadovoljavaju uvjete natječaja, a ravnateljica predlaže Katarinu Lozo, koju je Školski odbor jednoglasno prihvatio.

*Ad.6.* Pod točkom Razno nije bilo rasprave.

Sjednica je završila u 15.45. sati.

Zapisničar: Predsjednik ŠO:

Silvio Šoda Kristijan Jareb

KLASA: 003-06/15-01/03

URBROJ: 2182/1-12/1-10-15-2

Tisno, 30. siječnja 2015.